L'Ajuntament d'Alaquàs contracta huit persones a través del programa Emcorp 2021
05/07/2021

# L'Ajuntament d'Alaquàs contracta huit persones a través del programa Emcorp 2021

*   05/07/2021
*   [Imprimir](#)
*   Compartir
*    https://www.alaquas.org/documento.asp?id\_do=19911

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19911%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20contracta%20huit%20persones%20a%20trav%C3%A9s%20del%20programa%20Emcorp%202021)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19911/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19911/05072021img_4720_Form_4.jpg)](https://www.alaquas.org/ficheros/documentos/2021/2/19911/05072021img_4720_Form_10.jpg "<a href='https://www.alaquas.org/ficheros/documentos/2021/2/19911/05072021img_4720_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs contracta huit persones a través del programa Emcorp 2021</a>")

Aquestes persones treballaran en el Pla de Manteniment d'edificis públics, jardins i zones verdes del municipi així com en la gestió de residus mediambientals. Es tracta d'un programa de treball que facilita la reinserció laboral a les persones en situació d'atur majors de 30 anys.

Un total de huit noves persones treballadores s’han incorporat hui dilluns 5 de juliol a l’Ajuntament d’Alaquàs  a través del programa Emcorp 2021 subvencionat pel Servei Valencià d’Ocupació i Formació (LABORA) depenent de la Conselleria de Treball. L’Alcalde d’Alaquàs, Toni Saura, la Regidora de Recursos Humans, Elena Álamo i el Regidor de Serveis Urbans, Sebastián Ruiz van assistir el passat divendres 2 de juliol a la signatura dels contractes per tal de donar-les la benvinguda i felicitar-les per aquesta oportunitat laboral.

Les noves persones contractades prestaran durant aproximadament 6 mesos els seus serveis en l’àrea municipal de serveis urbans i medi ambient i treballaran concretament en el Pla de Manteniment d’edificis públics, jardins i zones verdes del municipi. S’incorporaran tres persones per a la neteja d’edificis, dos oficials d’obra, dos jardiners i una tècnica de medi ambient que realitzarà treballs relacionats amb la gestió de residus durant huit mesos. Es tracta d’una oportunitat de reinserció laboral que les permetrà a més aprendre un nou ofici o completar el seu currículum professional.

Per a la contractació d’aquestes persones, l’Ajuntament d’Alaquàs, adherint-se un any més a aquest programa, ha rebut un total de 87.187,83 euros. Emcorp és un programa de treball d’iniciativa social que promou la reinserció laboral amb la contractació de persones en situació d’atur i de al menys 30 anys amb col·laboració amb les corporacions locals per a la realització d’obres i serveis d’interès general. Està subvencionat pel Servei Valencià d'Ocupació i Formació (LABORA).